Jootraha oodatakse Ameerikas igal pool.  Kuna USA-s moodustab suure osa teenindajate sissetulekust jootraha, on selle andmine nii pakikandjale, ettekandjale, kelnerile, taksojuhile kui teistele teenindajatele kohustuslik (kohalikule reisiesindajale ja bussijuhile arvestada ca 50 USD inimese  kohta). Samuti jäetakse hotellist lahkumisel dollar või paar toateenijale. Tasub tähele panna, et poodides ja restoranides on hinnad ilma kohalike maksude/jootrahadeta (arvele võib seetõttu lisanduda kuni 20% sõltuvalt osariigist).  Teoreetiliselt on jootraha andmine vabatahtlik, kuid praktikas peaks alati jootraha jätma. Kui Te ei ole teenindusega üldse rahul ja veale tähelepanu pöörates seda ei parandata, siis meelega imepisikese jootraha (1-2 senti) jätmine on solvavam, kui jootraha mitte andmine. Enamus  osariikidel on käibemaks, mis on 2.9 - 10%, tavalisim on 4-6%. Seda ei ole märgitud kauba hinnasildile, see lisatakse siis, kui hakkate kauba eest tasuma.